पाएं अपने शहर की ताज़ा ख़बरें और फ्री ई-पेपरडाउनलोड करें
आपने अक्सर सुना और देखा भी होगा कि एक महिला कई किरदार एक साथ निभा लेती है। फिर चाहे वो मां होने की जिम्मेदारी हो या फिर अपने काम के प्रति जिम्मेदारी हो। मामला यूपी के शामली जिले का है, जहां मतगणना स्थल पर अपने 1 वर्षीय बेटे के साथ ड्यूटी करती हुई महिला कांस्टेबल की तस्वीर सोशल मीडिया पर वायरल हो रही हैं। कोरोना संकटकाल में भी 1 वर्षीय बेटे के साथ मतगणना स्थल पर ड्यूटी कर महिला कांस्टेबल की तस्वीर देखकर सब उनकी सराहना कर रहे हैं।
जानकारी के मुताबिक, यूपी पुलिस के कई रूप आपने देखे होंगे। लेकिन ये तस्वीर मां की ममता और खाकी के फर्ज की है। दरअसल, जनपद शामली में महिला थाने में तैनात प्रियंका शर्मा नाम की महिला कांस्टेबल की है जो शामली के महिला थाने में तैनात है। प्रियंका शर्मा का 1 वर्ष का बेटा अथर्व है। प्रियंका शर्मा के पति भी पुलिस में है जो इस समय गाजियाबाद में तैनात हैं।
प्रियंका के जज्बे को लोग कर रहे सलाम
त्रिस्तरीय पंचायत चुनाव में प्रियंका शर्मा की ड्यूटी शामली के थानाभवन मतगणना स्थल पर लगी है। जहां कोरोना संकट काल में लोग बाहर निकलने से डर रहे हैं वही कोरोना के संकट काल में भी प्रियंका शर्मा महिला कांस्टेबल अपने 1 वर्ष के बेटे अथर्व के साथ मतगणना स्थल पर ड्यूटी में तैनात थी। अब प्रियंका शर्मा के अपने बेटे के साथ ड्यूटी करते हुए वीडियो में फोटो सोशल मीडिया पर वायरल हो रहे हैं। लोग इस महिला कांस्टेबल के जज्बे को सलाम कर रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva hin_Deva hin_Deva zho_Hant eng_Latn